ഐ ലീഗ് ചാമ്ബ്യന്മാര് പരിശീലനം ആരംഭിച്ചു കോഴിക്കോട്, ഓഗസ്റ്റ് 2: ഗോകുലം കേരള എഫ് സി 202122 സീസണിനു വേണ്ടിയുള്ള മുന്നൊരുക്കം ഇ എം എസ് കോര്പറേഷന് സ്റ്റേഡിയത്തില് ആരംഭിച്ചു. നിലവിലെ ഐ ലീഗ്, ഡ്യൂറന്ഡ് കപ്പ് ചാമ്ബ്യന്മാരാണ് ഗോകുലം കേരള എഫ് സി. ഈ ടൂര്ണമെന്റുകള് കൂടാതെ, എ എഫ് സി കപ്പ് കൂടി ഗോകുലത്തിന്റെ പുരുഷ ടീം ഈ സീസണില് കളിക്കും. കഴിഞ്ഞ വര്ഷത്തെ ഗോകുലത്തിന്റെ മുഖ്യ പരിശീലകനായ ഇറ്റലിക്കാരന് വിന്സെന്സോ ആല്ബര്ട്ടോ അന്നീസ് നേതൃത്വത്തിലാണ് ക്യാമ്ബ് തുടങ്ങിയത്. 26 കളിക്കാരുമായിട്ടാണ് ഗോകുലം പ്രീ സീസണ് പരിശീലന ക്യാമ്ബ് തുടങ്ങിയത്. ഐ ലീഗ് നേടിയ ടീമില് നിന്നും 13 കളിക്കാരാണ് ഈ വര്ഷം ഗോകുലത്തിനോടപ്പം തുടരുന്നത്. ഇവരെ കൂടാതെ 8 പുതിയ കളിക്കാരും റിസേര്വ് ടീമില് നിന്നുമുള്ള 8 കളിക്കാരും പരിശീലന ക്യാമ്ബില് ഉണ്ട്. ഇവരെ കൂടാതെ നാലു വിദേശ താരങ്ങളും ക്യാമ്ബില് താമസിയാതെ ചേരും. സെപ്തംബര് മധ്യത്തോടെ ഡ്യൂറന്ഡ് കപ്പ് നടക്കുമെന്നാണ് പ്രതീക്ഷിക്കുന്നത്. ഐ ലീഗ് ഡിസംബര് അവസാനത്തോടെ തുടങ്ങുമെന്നാണ് ഓള് ഇന്ത്യ ഫുട്ബോള് ഫെഡറേഷന് അറിയിച്ചത്. രണ്ടു ടൂര്ണമെന്റുകളും കൊല്ക്കത്തയില് വെച്ചിട്ടാണ് നടക്കുന്നത്.